《云中君图》
金朝·刘迎

衣若新沐兰汤薰，灵巫拜舞方迎神。恍然相见帝者服，九歌昔咏云中君。

画史亦可人，妙入造化域。羽衣玉尘美且閒，此意不知何处得。

空明倏忽纷溟濛，胡为眷眷临寿宫。飘然来下复远举，想像决去随飞龙。

祠空人散秋萧瑟，落日猿声唤秋色。湘天极目青茫茫，凭高一望无南北。

作者简介：刘迎（约1144—1180）曾为唐州幕官。世宗大定十三年（1173）以荐书对策为当时第一，次年登进士第，授豳王府记室，改任太子司经，颇受金世宗第二子显宗允恭的亲重。大定二十年“从驾凉陉”，因病去世。